ΨΗΦΙΣΜΑ ΤΟΥ ΣΥΜΒΟΥΛΙΟΥ ΚΑΙ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΠΟΥ ΣΥΝΗΛΘΑΝ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ της 2ας Δεκεμβρίου 1996 για το ρόλο των συστημάτων κοινωνικής προστασίας στην καταπολέμηση της ανεργίας (96/C 386/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΠΟΥ ΣΥΝΗΛΘΑΝ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ,

Εκτιμώντας:

ότι το Ευρωπαϊκό Συμβούλιο σε διαδοχικές του συνόδους - Έσσεν, Κάννες, Μαδρίτη και Φλωρεντία - επανέλαβε ότι το επίπεδο της ανεργίας είναι απαράδεκτο και ότι ο αγώνας για την απασχόληση πρέπει να παραμείνει η ύψιστη προτεραιότητα της Ευρωπαϊκής Ένωσης και των κρατών μελών της 7 ότι το Ευρωπαϊκό Συμβούλιο της Μαδρίτης ζήτησε από τα κράτη μέλη να εφαρμόσουν μέτρα με ιδιαίτερη έμφαση στις κατηγορίες εκείνες για τις οποίες απαιτείται ειδική προσοχή, όπως οι νέοι που αναζητούν την πρώτη τους εργασία, οι μακροχρόνια άνεργοι και οι άνεργες γυναίκες 7 ότι στη Σύστασή του 92/441/ΕΟΚ (1) σχετικά με τα κοινά κριτήρια που αφορούν την επάρκεια πόρων και παροχών στα συστήματα κοινωνικής προστασίας, που εξέδωσε στις 24 Ιουνίου 1992, και στη Σύστασή του 92/442/ΕΟΚ (2) για τη σύγκλιση των στόχων και των πολιτικών κοινωνικής προστασίας, που εξέδωσε στις 27 Ιουλίου 1992, το Συμβούλιο συνέστησε στα κράτη μέλη να διατηρήσουν, να προσαρμόσουν και, όπου χρειάζεται, να αναπτύξουν τα συστήματα κοινωνικής προστασίας και να θέσουν κοινούς στόχους που θα κατευθύνουν τις εθνικές πολιτικές 7 ότι το Συμβούλιο, στις ανωτέρω Συστάσεις, αναγνώρισε ότι η κοινωνική προστασία αποτελεί ουσιώδες μέσο αλληλεγγύης και κοινωνικής συνοχής μεταξύ των κατοίκων κάθε κράτους μέλους 7 ότι το Συμβούλιο, στις ανωτέρω Συστάσεις, αναγνώρισε ότι τα συστήματα κοινωνικής προστασίας διαφέρουν μεταξύ τους και ριζώνουν στην εθνική κουλτούρα και, γι' αυτό το λόγο, εναπόκειται στα κράτη μέλη να καθορίσουν το πλαίσιο και τον τρόπο ανάπτυξης των συστημάτων τους καθώς και τον τρόπο χρηματοδότησης και οργάνωσής τους 7 ότι το Συμβούλιο, στις ανωτέρω Συστάσεις, έκρινε ότι τα συστήματα κοινωνικής προστασίας έχουν ορισμένους καλά εδραιωμένους και ευρέως αναγνωρισμένους ρόλους όσον αφορά, επί παραδείγματι, την καταπολέμηση της φτώχειας και την πρόληψη του κοινωνικού αποκλεισμού, την παροχή εναλλακτικού εισοδήματος στους εργαζόμενους οι οποίοι αναγκάζονται να διακόψουν τη σταδιοδρομία τους λόγω ασθένειας, ατυχήματος, μητρότητας, αναπηρίας ή ανεργίας και, τέλος, όσον αφορά την παροχή επαρκών πόρων και την κοινωνική προστασία των ανθρώπων που δεν έχουν βιοτικούς πόρους 7 ότι η κοινωνική προστασία μπορεί να συμβάλει σημαντικά στη διατήρηση της κοινωνικής ειρήνης και έτσι να συντελέσει σε μεγάλο βαθμό στη θετική οικονομική ανάπτυξη της Ευρωπαϊκής Ένωσης 7 ότι, πέραν των στόχων αυτών και προς στήριξή τους, τα συστήματα κοινωνικής προστασίας, έχουν να προσφέρουν πολλά στην καταπολέμηση της ανεργίας, ιδίως παρέχοντας στους ανθρώπους τη δυνατότητα να πετύχουν τη μετάβαση στην εργασία 7 ότι οι αλλαγές στις οικογενειακές δομές, στην κοινωνία και στην οικονομία, καθώς και η γήρανση των πληθυσμών, επιβάλλουν νέες απαιτήσεις στους παραδοσιακούς στόχους των συστημάτων κοινωνικής προστασίας 7 οτι η παράνομη εργασία παραβλάπτει τα συστήματα κοινωνικής προστασίας 7 ότι η ανακοίνωση της Επιτροπής για το «Μέλλον της Κοινωνικής Προστασίας», όπου καλούσε τα κράτη μέλη να αναλάβουν ένα «συλλογικό προβληματισμό» για τα μείζονα θέματα που αντιμετωπίζουν τα συστήματα κοινωνικής προστασίας, έδωσε το έναυσμα για έναν ευρύ διάλογο στον τομέα αυτό,

I. ΚΑΛΟΥΝ ΤΑ ΚΡΑΤΗ ΜΕΛΗ:

1. να ενσωματώσουν στις εθνικές πολιτικές κοινωνικής προστασίας, πέραν των καθιερωμένων στόχων των πολιτικών αυτών και προς στήριξή τους, και τους σκοπούς της καταπολέμησης της ανεργίας και της ένταξης και επανένταξης των ανέργων στην κοινωνική και οικονομική ζωή,

2. να οργανώσουν συστήματα κοινωνικής προστασίας τα οποία θα μπορούν επίσης να συμβάλουν ενεργά στην κοινωνική και οικονομική επανένταξη των ανέργων,

3. να αντιμετωπίσουν το προβλήμα της ένταξης και επανένταξης των ανέργων, και ιδίως των πιο περιθωριοποιημένων ομάδων, ως έναν ακόμα μείζονα στόχο των πολιτικών τους για την κοινωνική προστασία και την αγορά εργασίας,

4. να αναζητήσουν μια ισορροπία μεταξύ μεθόδων χρηματοδότησης της κοινωνικής προστασίας σύμφωνα με τους εθνικούς κανόνες και πρακτικές, οι οποίες θα λαμβάνουν υπόψη τόσο την ανάγκη επαρκούς χρηματοδότησης των εν λόγω συστημάτων για την επίτευξη των στόχων τους, όσο και την ανάγκη να αποτραπούν οι αρνητικές επιπτώσεις που πιθανόν έχουν στην απασχόληση οι υπερβολικές επιβαρύνσεις και οι φόροι επί της εργασίας,

5. να αντιμετωπίσουν το πρόβλημα της παράνομης εργασίας, η οποία έχει αρνητικές επιπτώσεις στα συστήματα κοινωνικής προστασίας,

6. να προωθήσουν, όπου αυτό ενδείκνυται, πολιτικές για τα επιδόματα, τους φόρους, τις εισφορές και τις υποχρεωτικές κρατήσεις μισθών, οι οποίες από κοινού αποτελούν σαφές κίνητρο για την αναζήτηση και την ανάληψη εργασίας ή αυτοαπασχόλησης και την συνέχισή της, και, σε αυτό το πλαίσιο, να εξετάσουν το ενδεχόμενο παροχής κινήτρων στους εργοδότες για να προσλαμβάνουν μεταξύ των ανέργων, ιδίως των μακροχρονίων, των νέων και των γυναικών,

7. να αναπτύξουν, σύμφωνα με τους εθνικούς κανόνες και την εθνική πρακτική, συστήματα κοινωνικής προστασίας ικανά να προσαρμόζονται στις διαρθρωτικές μεταβολές της αγοράς εργασίας και τα νέα εργασιακά πρότυπα και να παρέχουν επίσης επαρκή κοινωνική προστασία σε ανθρώπους που εργάζονται με τέτοιες μορφές εργασίας,

8. να αναπτύξουν τις πολιτικές τους για την κοινωνική προστασία, τη φορολογία, την οικονομία και την απασχόληση, κατά τρόπο ολοκληρωμένο και συνεκτικό, ο οποίος να συμβάλλει στον ευρωπαϊκό στόχο για μια υψηλού επιπέδου απασχόληση και κοινωνική προστασία, με διαβουλεύσεις, όπου αυτό ενδείκνυται, με τους κοινωνικούς εταίρους σύμφωνα με τους εθνικούς κανόνες, παραδόσεις και πρακτική.

II. ΖΗΤΑ ΑΠΟ ΤΗΝ ΕΠΙΤΡΟΠΗ ΚΑΙ ΤΑ ΚΡΑΤΗ ΜΕΛΗ, ΣΕ ΣΥΝΕΡΓΑΣΙΑ:

1. να εμβαθύνουν, στο πλαίσιο των υφιστάμενων διαρθρώσεων, την ανταλλαγή πληροφοριών και εμπειριών και το συλλογικό προβληματισμό μεταξύ των κρατών μελών για τις τεχνικές και τις πολιτικές που στοχεύουν στην επίτευξη των παραπάνω στόχων,

2. στο πλαίσιο αυτής της διαδικασίας ανταλλαγής και συλλογικού προβληματισμού, να εξετάσουν κατά προτεραιότητα το ρόλο που μπορεί να διαδραματίσει η κοινωνική προστασία στην καταπολέμηση της ανεργίας και τον τρόπο με τον οποίο μπορούν να προσαρμοσθούν τα συστήματα ώστε να ανταποκριθούν σε αναδυόμενες ανάγκες, ιδίως παρέχοντας τη δυνατότητα ένταξης στην εργασία,

3. να ενθαρρύνουν εντός της Ευρωπαϊκής Ένωσης στρατηγικές για την οικονομία και την απασχόληση που να λαμβάνουν υπόψη τους στόχους κοινωνικής προστασίας και την απαίτηση ανταπόκρισης των εν λόγω συστημάτων στις αναδυόμενες ανάγκες,

4. να αναπτύξουν το κοινοτικό σύστημα συντονισμού της κοινωνικής ασφάλισης έτσι ώστε να μπορεί και αυτό να συμβάλει στους ανωτέρω στόχους.

III. ΚΑΛΟΥΝ ΤΗΝ ΕΠΙΤΡΟΠΗ:

1. να ενθαρρύνει, στο πλαίσιο των υφιστάμενων διαρθρώσεων, την προκείμενη διαδικασία ανταλλαγγής και συλλογικού προβληματισμού, προκειμένου να διευκολυνθεί η επίτευξη των παραπάνω στόχων,

2. να αναλύει τις εξελίξεις, τις καινοτομίες και την πρόοδο προς τους παραπάνω στόχους και να υποβάλλει τις κατάλληλες εκθέσεις στο Συμβούλιο.

(1) ΕΕ αριθ. L 245 της 26. 8. 1992, σ. 46.

(2) ΕΕ αριθ. L 245 της 26. 8. 1992, σ. 49.